PLAT จ่อเสนอบอร์ดอนุมัติลงทุน 3 โครงการใหม่ หวังดันรายได้-กำไรพุ่ง
PLAT เตรียมเสนอบอร์ดอนุมัติลงทุน 2-3 โครงการใหม่ ในธุรกิจที่มีความเกี่ยวเนื่อง หวังดันของรายได้-กำไรสุทธิเติบโตในช่วง 3 ปีนี้ (ปี 59-61)
19 ส.ค. 2559

นายชาญชัย พันธุ์โสภา กรรมการผู้จัดการใหญ่ บริษัท เดอะ แพลทินัม กรุ๊ป จำกัด (มหาชน) หรือ PLAT เปิดเผยว่า บริษัทเตรียมเสนอที่ประชุมคณะกรรมการบริหารในช่วงไตรมาส 3/59 เพื่อลงทุน 2-3 โครงการใหม่ ในธุรกิจที่มีความเกี่ยวเนื่อง เพื่อที่จะผลักดันการเติบโตของรายได้ และกำไรสุทธิให้เติบโต ในช่วง 3 ปีนี้ (ปี 59-61) แต่ปัจจุบันยังไม่สามารถเปิดเผยรายละเอียดได้จนกว่าจะมีความชัดเจน
ทั้งนี้ บริษัทยังคงมั่นใจว่ากำไรปีนี้จะทำสถิติสูงสุดใหม่ โดยมีแนวโน้มจะเติบได้เป็นตัวเลขสองหลัก หลังจากครึ่งปีแรกกำไรเติบโต 15% มาอยู่ที่ 344 ล้านบาท แม้ว่าจะมีเหตุระเบิดในพื้นที่ภาคใต้ของประเทศในช่วงที่ผ่านมา แต่ปัจจุบันยังถือว่าไม่ได้รับผลกระทบจากเหตุการณ์ดังกล่าว
“กว่าโครงการเดอะมาร์เก็ตจะแล้วเสร็จก็เป็นช่วงไตรมาส 4 ปี 61 และปัจจุบันพื้นที่ให้เช่า และอัตราการเข้าพักก็ค่อนข้างเต็มแล้ว เราจึงต้องหาโครงการใหม่ ๆ ที่เข้ามารองรับการเติบโตของรายได้ใน 3 ปีนี้ก่อน ซึ่งเราอยู่ระหว่างเตรียมที่จะเสนอเข้าบอร์ดให้พิจารณาความเป็นไปได้เร็ว ๆ นี้ ขณะที่ปีนี้เรายังคงมั่นใจว่ากำไรจะทำสถติสูงสุดใหม่ แม้ว่าจะมีระเบิดเกิดขึ้น แต่ยังไม่ได้รับผลกระทบแต่อย่างใด”นายชาญชัย กล่าว